
הקמת ועדת משנה לפיתוח הנגב והגליל בהתאם לסעיף 97כב לתקנון הכנסת

היו"ר כרמל שאמה הכהן:


צהריים טובים, אנחנו פותחים ישיבה שלישית של ועדת הכלכלה. הקמת ועדת משנה לפיתוח הנגב והגליל בהתאם לסעיף 97כב לתקנון הכנסת. אני מציע שברשות ועדת המשנה יעמוד חבר הכנסת טיבייב, כאשר כל ח"כ, לרבות חבר הכנסת אייכלר שכבר ביקש להצטרף כחבר, רשאי יהיה לבקש להצטרף ולהיות חבר מן העניין בוועדת המשנה שתהיה אחראית על הפיתוח והקידום של נושאי פיתוח הנגב והגליל, המשרד לפיתוח הנגב והגליל. נאחל לכם בהצלחה וישר כוח. תתחילו להפעיל את הוועדה הזאת כבר בפגרה.

ישראל אייכלר:

אני רוצה להגיד לכל הנוכחים ולכל עם ישראל שאני ממש שמח שקמה ועדת משנה לפיתוח הנגב והגליל. אני חושב שהמאגר של כל פתרונות בעיות הדיור והתעסוקה של מדינת ישראל הם בנגב ובגליל. חבל, למרות שיש משרד לפיתוח הנגב והגליל ושר לפיתוח הנגב והגליל, הנגב והגליל עדיין תפוסים, אנשים לא יכולים לבוא ולהתיישב שם. בכל מושב, בכל חלקת אדמה, אם זה בנגב מצד הבדואים ובגליל מצד בני המושבים הישנים, לא נותנים לפתח ויש הרבה הרבה עיכובים. 

לפני שידעתי מי היושב-ראש ביקשתי להצטרף לוועדה הזאת כדי לעודד את פיתוח הנגב והגליל. ביקשתי את רשות הדיבור, כיוון ששמחתי מאוד לשמוע שרוברט טיבייב, ידידנו, איש אופקים, איש הנגב, יהיה היושב-ראש. אני בטוח שכשהוא יהיה היושב ראש הנושא של הפיתוח של הגליל והנגב יהיה בעוצמה מוסרית וערכית הרבה יותר חזקה. אני מצטרף לברכות של היושב-ראש ושל כולם לרוברט טיבייב. שיהיה בהצלחה גדולה. 

היו"ר כרמל שאמה הכהן:

כדי שזה יהיה הלכה למעשה צריך להצביע ולאשר את ההחלטה או את ההצעה. מי בעד הקמת ועדת המשנה ובעד הבחירה?

ה צ ב ע ה 

בעד – פה אחד

אושר


ברכות. אנחנו נועלים את הישיבה. 

הישיבה ננעלה בשעה 14:45


